**Povzetek revizijskega poročila *Pravilnost poslovanja Centra vesoljskih tehnologij Hermana Potočnika Noordunga***

Računsko sodišče je izvedlo revizijo poslovanja *Centra vesoljskih tehnologij Hermana Potočnika Noordunga* (v nadaljevanju: zavod) v letu 2018. Cilj revizije je bil izrek mnenja o pravilnosti poslovanja zavoda v letu 2018.

O poslovanjuzavoda v letu 2018 je računsko sodišče izreklo *mnenje s pridržkom*, ker je ugotovilo, da je zavod pri nabavi storitev in osnovnih sredstev v znesku 68.227 EUR ravnal v nasprotju s predpisi o javnem naročanju ter sklenjeno pogodbo. Vodilnima delavcema je za službeni potovanji v tujino izplačal dnevnice v nasprotju z Uredbo o povračilu stroškov za službena potovanja v tujino, dijaku pa previsoko nagrado za praktično usposabljanje z delom v skupnem znesku 500 EUR. K ceniku urnih postavk za plačilo študentskega dela ni pridobil soglasja sveta zavoda, z nekaterimi najemniki pa ni sklenil pogodb o oddaji prostorov v uporabo.

Zavod je med revizijskim postopkom sprejel ustrezne popravljalne ukrepe za odpravo razkritih nepravilnosti, zato računsko sodišče ni zahtevalo predložitve odzivnega poročila.

Ljubljana, 31. julija 2020